ספארין

סַפארין (בערבית: سفّارين) הוא כפר פלסטיני בנפת טולכרם במערב השומרון, הממוקם כ-11 ק"מ דרומית-מזרחית לטולכרם, בגובה של כ- 345 מטר מעל פני הים. הכפר מקבל שרותים מעיריית ענבתא .

מקור השם 
הוצע לזהות את ספארין עם ספר, אחד היישובים המוזכרים בחרסי שומרון שמתקופת ממלכת ישראל.

היסטוריה 
בכפר נמצאו חרסים מהתקופה הביזנטית.  בתקופה הצלבנית כתב דיא אלדין (1173–1245) כי בספארין הייתה אוכלוסייה מוסלמית.

בסוף המאה ה-16 היו בכפר כ-8 משקי בית, כולם מוסלמים. התושבים שילמו לשלטון העות׳מאני מס בשיעור קבוע של 33.3% על תוצרת חקלאית, בנוסף על הכנסות מזדמנות ובית הבד המקומי, וכן מס קבוע לאנשי אזור שכם. בסך הכל תושבי הכפר שילמו כ-9,167 אקצ'ות. 

מפת הקרן לחקר ארץ ישראל שפורסמה ב-1882 תיארה את ספארין כ"כפר קטן על צלע הר. מי הכפר מגיעים מבורות מים. בכפר ישנם כמה עצי זית."

אוכלוסיה 

בשנת 1997 נמצא ש 9.8% מאוכלוסיית ספארין היו פליטים.

אדמה, חקלאות ומים 
שטח הכפר הוא 9,687 דונם,  מהם 9,683 דונם רשומים בבעלות פרטית וארבעה דונם מושע. 

שטח הכפר עצמו הוא כ- 13 דונם, כ- 3008 דונם משמשים לחקלאות וכ- 6,666 דונם לא ניתנים לעיבוד.

הערות שוליים 

נפת טולכרם